Witness for the Prosecution (cinta de 1957)

Iste articlo ye sobre una cinta estausunidense de l'anyo 1957; ta atros usos, se veiga Witness for the Prosecution.

Witness for the Prosecution (títol en anglés, en aragonés Testimonio de l'acusación), ye una cinta estausunidense de l'anyo 1957 de cine d'intriga chudicial dirichida por Billy Wilder seguntes un guión adaptau de Larry Marcus, Billy Wilder y Harry Kurnitz (basau en The Witness for the Prosecution, una obra teatral d'Agatha Christie de 1953, adaptación d'a suya propia novela The Witness for the Prosecution de 1925). Con una dirección de fotografía de Russell Harlan y una Banda Sonora Orichinal de Matty Malneck, la cinta fue prodicida por Arthur Hornblow Jr. ta la productora Edward Small Productions y en o suyo elenco trobamos actors destacaus en os suyos papels protagonistas, como Tyrone Power, Marlene Dietrich, Charles Laughton u Elsa Lanchester.

 Argumento 
Sir Wilfrid Robarts ye un prestichioso avogau (ye consellero d'o rei, alto rango en a Chusticia d'o Reino Uniu) que ha teniu un infarto de miocardio y ha estau internau en una clinica ta recuperar-se'n, dica que lo fan fuera en beber a escondidas bebidas alcolicas y fumar-se puros. Marcha enta la suya casa, acompanyau d'una enfermera privada, Miss Plimsoll, qui ha de cosirar que sir Wilfrid cumpla con as prescipcions d'o suyo medico. En plegar en a suya casa, a on en a planta baixa tien lo suyo bufet, aparixe Mr. Brogan-Moore con Leonard Vole, que parixe que bien luego será acusau d'asasinato, sin saber que a sir Wilfrid se li ha prohibiu esfender casos complicaus. Sir Wilfrid marcha a descansar en o leito cuan observa que Mr. Brogan-Moore porta en una bolchaca d'o suyo trache dos polidismos puros. alavez torna a baixar y decide d'escuitar lo que li dicen Mr. Brogan-Moore y lo suyo client Leonard Vole. Se fuma lo puro y en zagueras lis diz que no puet ocupar-se'n, d'o caso. alavez aparixe l'inspector chefe Hearne, qui fa preso a Vole.

Tanimientres, cuan tornaba a puyar a escalera ta puyar a descansar aparixe la muller de Vole, qui resulta estar una muller muit diferent d'o que sir Wilfrid pensaba, dica lo punto que decide treballar en o caso en portando la esfensa de l'acusau. Sir Wilfrid treballa en o caso, destacando por a suya pericia en o chudicio, a on desplega todas las suyas capacidaz como avogau defensor, bien cosirau por la suya enfermera dende la mesma sala d'o chudicio, acompanyada d'una muller que sigue con muita atención lo suyo desarrollo. Sir Wilfried emplega todas las suyas arz ta esfender a l'acusau, y parixe que en zagueras podrá obtener la suya absolución, encara que tot ye encara muit indeciso. alavez puya a declarar Christine Vole, la muller alemana de l'acusau, y lo suyo testimonio ye demoledor ta l'acusau. En ixe inte, una muller anonima vende a sir Wilfrid documentos que pueden desmontar o testimonio de Cristina, y con éls sir Wilfrid consigue l'absolución de Leonard Vole.

Pero cuan parixe que la historia ya ha rematau, contina d'una forma espectacular....

 Reparto*  Witness for the Prosecution en Internet Movie Database. 
 Actor  Papel  Notas  Tyrone Power  Leonard Vole, l'acusau   Marlene Dietrich  Christine Vole/Helm, l'esposa de l'acusau   Charles Laughton  Sir Wilfrid Robarts, consellero d'o rei y avogau prencipal de l'acusau   Elsa Lanchester  Miss Plimsoll, l'enfermera privada de sir Wilfrid   John Williams  Mr. Brogan-Moore, avogau adchunto de l'acusau   Henry Daniell  Solicitor de Vole que instruye a sir Wlfrid sobre lo caso   Ian Wolfe  H. A. Carter, secretario prencipal y cherent de l'oficina de sir Wilfrid   Torin Thatcher  Mr. Myers, consellero d'o rei y astricto d'a Corona   Norma Varden  Mrs. Emily Jane French, l'anciana asasinada   Una O'Connor  Janet McKenzie, gubernanta d'a Sra. French y testimonio de cargo   Francis Compton  Mr. Justice Wainwright, o chuez   Philip Tonge  Inspector chefe Hearne, qui fa preso a l'acusau   Ruta Lee  Diana, muller choven que sigue lo chudicio, en esperando que liberen a l'acusau   Patrick Aherne  Oficial d'a Cort de Chusticia  No acreditau Eddie Baker  Spectador en a Sala de Chusticia  No acreditau Marjorie Eaton  Miss O'Brien  No acreditada Franklyn Farnum  Un viello avogau  No acreditau Bess Flowers  Spectadora en a Sala de Chusticia  No acreditada Colin Kenny  Churau  No acreditau Ottola Nesmith  Miss Johnson  No acreditada J. Pat O'Malley  O vendedor de pantalons curtos  No acreditau Jack Raine  Medico de sir Wilfrid  No acreditau Ben Wright  Secretario d'a Cort  No acreditau

 Premios 
 Premio  Calendata  Edición  Categoría  Premiau  Notas Premios Oscar Ganadors y nominaus d'os Premios Oscar 1958 en a pachina web de l'Academia d'as Artes y as Ciencias Cinematograficas de Hollywood.  1958  30ena edición  Nominada a l'Oscar a la Millor Cinta  Witness for the Prosecution   1958  30ena edición  Nominada a l'Oscar a lo Millor Director  Billy Wilder   1958  30ena edición  Nominada a l'Oscar a lo Millor Actor  Charles Laughton   1958  30ena edición  Nominada a l'Oscar a la Millor Actriz Segundaria  Elsa Lanchester   1958  30ena edición  Nominada a l'Oscar a lo Millor Montache  Daniel Mandell   1958  30ena edición  Nominada a l'Oscar a lo Millor Soniu  Gordon E. Sawyer  Premios BAFTA Ganadors y nominaus d'os Premios BAFTA 1959 en a pachina web de l'Academia Britanica d'as Artes d'o Cine y d'a Televisión.  1959  12ena edición  Nominada a l'BAFTA a lo Millor Actor Forano  Charles Laughton  Premios Globos d'Oro  1957  15ena edición  Nominada a lo Globo d'Oro a la Millor Cinta Dramatica Witness for the Prosecution  1957  15ena edición  Nominada a lo Globo d'Oro a lo Millor Actor Dramatico Charles Laughton  1957  15ena edición  Nominada a lo Globo d'Oro a la Millor Actriz Dramatica Marlene Dietrich  1957  15ena edición  Globo d'Oro a la Millor Actriz Segundaria Elsa Lanchester  1957  15ena edición  Nominada a lo Globo d'Oro a la Millor Dirección Billy Wilder 

 Se veiga tamién 
 Cine en 1957.
 Cintas de 1957.

 Referencias 

 Vinclos externos 

  Witness for the Prosecution en Internet Movie Database.
  Witness for the Prosecution en Rotten Tomatoes.
  Witness for the Prosecution en l' American Film Institute Catalog de l'American Film Institute.
  Witness for the Prosecution en Internet Broadway Database.
  Witness for the Prosecution en TCM Movie Database.
  Witness for the Prosecution en Internet Movie Database.
  Witness for the Prosecution en AllMovie.
  /  Witness for the Prosecution en FilmAffinity.

Categoría:Cintas con banda sonora orichinal de Matty Malneck
Categoría:Cintas con dirección de fotografía de Russell Harlan
Categoría:Cintas con guión de Billy Wilder
Categoría:Cintas con guión de Harry Kurnitz
Categoría:Cintas con guión de Larry Marcus
Categoría:Cintas con montache de Daniel Mandell
Categoría:Cintas d'Estaus Unius
Categoría:Cintas de cine d'intriga
Categoría:Cintas de cine de chudicios
Categoría:Cintas en anglés
Categoría:Cintas dirichidas por Billy Wilder
Categoría:Cintas interpretadas por Charles Laughton
Categoría:Cintas interpretadas por Elsa Lanchester
Categoría:Cintas interpretadas por Marlene Dietrich
Categoría:Cintas interpretadas por Tyrone Power
Categoría:Cintas producidas por Arthur Hornblow Jr.